text: Valgmøde for 500 unge: Blå blok på hjemmebane
  23 februar 2015 kl. 19.34
  Selv om statsministeren ikke har udskrevet valget endnu, så er valgmøderne i gang. Mandag var 500 smarte telefoner stillet på lydløs til duel mellem rød og blå blok i Sønderborg.
  Telefonerne kom dog i brug. De skulle nemlig bruges til afstemninger efter hvert eneste svar i duellen.
  Duelanterne var Karina Lorentzen Dehnhart fra SF og Troels Ravn fra Soc.dem mod Ellen Trane Nørby (Venstre) og Karina Adsbøl fra Dansk Folkeparti.
  Førvalg-mødet var teknologisk funderet. Tilhørerne kunne således minut for minut markere, hvem der svarede bedst. Og det var helt klart blå bloks hjemmebane på Business College Syd.
  